BAA prezidenti Qurbon hayiti sharafiga 803 jinoyatchini ozodlikka chiqardi

Birlashgan Arab Amirliklari prezidenti Shayx Xalifa Bin Zayed Al Naxyan 28-avgust kuni Qurbon hayiti arafasida 803 nafar qamoqxona mahbuslarini ozodlikka chiqarish haqidagi buyruqni imzoladi, deb yozadi UAE Inside.

Mahbuslar turli jinoyatlar uchun turli moddalar bo‘yicha sudlangan, ammo ular aynan qanday jinoyatlarni amalga oshirganiga manba aniqlik kiritmayapti. Shayx Xalifa, shuningdek, jinoyatchilar bo‘ynidagi barcha moliyaviy majburiyatlarni bajarishga va’da berdi.
Afv prezidentning ozod etilgan jinoyatchilarga yangi hayot boshlash uchun ikkinchi imkoniyatni taqdim etish va “ularning oilalari azoblarini yengillashtirish” bo‘yicha dasturining bir qismidir.